== Hæder og senere virke ==
Brockdorff var imidlertid genstand for en række udmærkelser fra den danske regerings side: [[1796]] blev han [[kammerherre]], [[1809]] blev han Kommandør af [[Dannebrogordenen]], [[1811]] dekoreredes han med Dannebrogsordenens Storkors, blev [[Dannebrogsmand]], og [[1812]] udnævntes han til [[gehejmekonferensråd]]. [[1815]] kreeredes han til [[dr.jur.]] Han var blandt de 29 "erfarne mænd" fra [[hertugdømmerne]], som [[Frederik 6.|Frederik VI]] [[1832]] kaldte til København, hvor de skulle udtale sig om det af regeringen udarbejdede udkast til forordningen af [[15. maj]] 1834 angående indførelsen af [[Rådgivende provinsialstænderforsamlinger|rådgivende stænderforsamlinger]] i hertugdømmerne [[Hertugdømmet Slesvig|Slesvig]] og Holsten. Brockdorff udnævntes til præsident for [[Schleswig-Holsteinisches Oberlandesgericht|Den slesvig-holsten-lauenborgske Overappellationsret]], der oprettedes 1834 af den danske regering og, med sæde i Kiel, dømte i sidste instans i sager, som indankedes fra de 3 Hertugdømmer. Denne rets møder åbnedes [[1. oktober]] 1834, samme dag, som den nye [[Fællesregeringen (Slesvig og Holsten)|fællesregering]] for Slesvig og Holsten trådte i virksomhed på Gottorp. Brockdorffs åbningstale var en manifestation i slesvig-holstensk ånd. Brockdorff fik i 1834 en virilstemme i den holstenske stænderforsamling. Brockdorff, der [[30. marts]] [[1838]] ophøjedes i grevestanden, fejrede [[1839]] sit 50årige jubilæum som embedsmand og udnævntes samme år til [[Elefantordenen|Ridder af Elefanten]]. Brockdorff, der var ejer af godset [[Borstel (Herregård)|Borstel]], døde 18. maj 1840 i Hamborg. Som auskultant ved den slesvigske overret udgav han i forening med sin kollega, friherre [[Friedrich Ludwig von Eggers]]: ''Corpus statutorum Slesvicensium'' (1794-1812), en vigtig kildesamling til slesvigsk ret og retshistorie.
Titler Samfund Historie Biblioteks-_og_informationsvidenskab